NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5198)
  + [Valencià](/va/acuerdo/5198)






Selector de idioma

Leer

* [Español](/es/acuerdo/5198)
* [Valencià](/va/acuerdo/5198)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA[Butlletí Oficial Universitat d'Alacant](/ca/Publicacion)
=================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA

Data d'aprovació
:   28/03/2019

Data de publicació
:   28/03/2019

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5198.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5198)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5198)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA&url=https://www.boua.ua.es/va/acuerdo/5198)

**Títol:** NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS D'ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de març de 2019

El Consell de Govern de la Universitat d'Alacant, en la sessió ordinària del dia 28 de març de 2019, va aprovar per unanimitat la

NORMATIVA DE LA UNIVERSITAT D’ALACANT PER LA QUAL ES REGULEN ELS CONCURSOS D’ACCÉS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA

La Llei orgànica 4/2007, de 12 d’abril, per la qual es modifica la Llei 6/2001, de 21 de desembre, d’Universitats, i també el Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, preveuen la contractació en la figura de professor contractat doctor o professora contractada doctora.

La mateixa Llei orgànica de 21 de desembre, d’Universitats, en l’article 52, exigeix per a la contractació, l’avaluació positiva per part de l’Agència Nacional d’Avaluació de la Qualitat i Acreditació (ANECA) o de l’òrgan d’avaluació extern que la llei de la Comunitat Autònoma determine. Aquesta Llei determina que la finalitat del contracte és la de desenvolupar, amb plena capacitat docent i investigadora, tasques de docència i d’investigació, o prioritàriament d’investigació. A més, aquest mateix article estableix que el contracte serà de caràcter indefinit i amb dedicació a temps complet.

Aquesta Normativa s’estableix amb la finalitat de regular a la Universitat d’Alacant el règim dels concursos d’accés per a la contractació en la figura de professor contractat doctor o professora contractada doctora, d’acord amb l’article 146 del Decret 25/2012, de 3 de febrer, del Consell, pel qual s’aproven els Estatuts de la Universitat d’Alacant.

1. OBJECTIU

Aquesta normativa té per objectiu regular el règim dels concursos d’accés per a la contractació en la figura de professor contractat doctor o professora contractada doctora, establida en la Llei orgànica 6/2001, de 21 de desembre, d’Universitats, modificada per la Llei orgànica 4/2007, de 12 d’abril.

2. REGIMEN JURÍDIC

Els concursos d’accés per a la contractació en la figura de professor contractat doctor o professora contractada doctora es regiran pel que disposa la Llei orgànica 6/2001, de 21 de desembre, d’Universitats, modificada per Llei orgànica 4/2007, de 12 d’abril, i sempre que no s’oposen al que disposa aquesta modificació, pel Decret 174/2002, de 15 d’octubre, del Govern Valencià, sobre Règim i retribucions del personal docent i investigador contractat laboral de les Universitats Públiques Valencianes i sobre retribucions addicionals del professorat universitari, per el Decret 25/2012, de 3 de febrer, del Consell, pel qual s’aproven els Estatuts de la Universitat d’Alacant, per aquesta normativa , per les bases de cada convocatòria, i per les altres normes de caràcter general que hi siguen d’aplicació.

3. CARACTERÍSTIQUES DELS CONTRACTES I CONDICIONS DE LA CONTRACTACIÓ

3.1 La relació laboral es formalitzarà mitjançant contracte laboral en la figura de professor contractat doctor o professora contractada doctora, que tindrà caràcter indefinit i amb dedicació a temps complet.

3.2 L’acompliment de les places convocades quedarà sotmès a la Llei 53/1984, de 26 de desembre, i a les normes de desenvolupament, en matèria d’incompatibilitats.

4. CONVOCATÒRIA

4.1 En els concursos de contractació quedaran garantits la igualtat d’oportunitats, el respecte als principis de mèrit i capacitat i el principi d’igualtat de tractament i d’oportunitats entre dones i homes, així com la igualtat d’oportunitats de les persones amb discapacitat i s’adoptaran en el procediment les mesures d’adaptació oportunes a les seues necessitats.

4.2 La convocatòria dels concursos per a la contractació de professor contractat doctor o professora contractada doctora serà feta per resolució rectoral i es publicarà en el Diari Oficial de la Generalitat Valenciana (DOGV). Addicionalment, i amb la finalitat d’assegurar la difusió més àmplia més enllà de l’entorn nacional, les convocatòries podran també publicar-se en altres plataformes de rellevància europea/internacional, com per exemple Euraxess.

4.3 Les places hauran d’estar dotades en l’estat de despeses del pressupost de la Universitat d’acord amb el que s’estableix l’article 162 de l’Estatut de la Universitat d’Alacant.

4.4 Creació i convocatòria de places de professor contractat doctor o professora contractada doctora.

4.4.1 Els Consells de Departament podran sol·licitar al rector o la rectora la creació i la convocatòria de places de professor contractat doctor o professora contractada doctora, d’acord amb el que estableix aquesta normativa .

4.4.2 Excepcionalment, el rector o la rectora podrà proposar al Consell de Govern la creació i la convocatòria de places de professor contractat doctor o professora contractada doctora per necessitats acadèmiques degudament motivades o, si escau, per les derivades de la normativa de la Universitat d’Alacant i dels programes de promoció que s’hi establisquen.

4.5 La convocatòria haurà de contenir:

a) La plaça objecte del concurs, detallant-ne la categoria i la denominació, corresponent a una àrea de coneixement existent.

b) El departament a què s’adscriu, l’activitat docent, el perfil investigador, si escau, que inclourà una matèria o diverses i, en atenció a necessitats docents específiques, els requisits lingüístics.

c) La composició genèrica de la Comissió de Selecció, d’acord amb la base 7.3.

d) Els criteris generals de valoració per a puntuar-ne els mèrits.

e) El sistema de selecció.

f) Els requisits que han de complir les persones aspirants per a ser admeses en el procés, el model de sol·licitud, el del currículum i el termini de presentació de sol·licituds.

g) El tipus de contracte i les retribucions.

h) Els llocs oficials de publicació de les diferents resolucions que es generen al llarg del procés a l’efecte de les notificacions que s’escaiguen.

4.6 Els continguts referits en els apartats a) i b) anteriors requeriran, amb anterioritat a la convocatòria de la plaça corresponent, l’aprovació d’aquests en Consell de Govern, previ informe de la Comissió d’Ordenació Acadèmica i Professorat.

4.7 Les activitats docents i investigadores que s’especifiquen en la convocatòria en cap cas suposaran, per a qui obtinga la plaça, un dret de vinculació exclusiva a aquestes, ni limitarà la competència de la Universitat d’Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.

5. REQUISITS

Per a l’admissió a concurs caldrà reunir els requisits de caràcter general i específic que s’indiquen a continuació. El compliment d’aquests haurà d’estar referit sempre a la data d’expiració del termini fixat per a sol·licitar la participació en el concurs i mantenir-se fins al moment de la signatura del contracte.

5.1 Requisits general s

a) Els recollits en l’article 56 del Reial Decret legislatiu 5/2015, de 30 d’octubre pel qual s’aprova el text refós de la Llei de l’estatut bàsic de l’empleat públic.

b) Els qui no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. Si no està acreditat documentalment, la Universitat d’Alacant podrà fer, en les condicions que es determinen, una prova de nivell que garantisca una adequada capacitat de comunicació oral i escrita de qualsevol de les llengües oficials de la Comunitat Valenciana.

c) Abonar a la Universitat d’Alacant les taxes corresponents en concepte de drets d’examen, d’acord amb el que estableix la convocatòria.

5.2 A més, hauran de complir els requisits específics següents en relació amb la figura contractual:

a) Estar en possessió del títol de doctor o doctora. Si es tracta de titulacions obtingudes a l’estranger, haurà de disposar de l’homologació o equivalència al nivell acadèmic de doctor o doctora, d’acord amb el que preveu el RD 967/2014 de 21 de novembre. En cas de candidates o candidats amb títols de la Unió Europea també serà vàlida la credencial de reconeixement dirigit a l’exercici de la professió de professor d’universitat.

b) Disposar d’avaluació positiva de la seua activitat per a la contractació del professorat en la figura de professor contractat doctor o professora contractada doctora, per part de l’Agència Nacional d’Avaluació de la Qualitat i Acreditació (ANECA) o de l’Agència Valenciana d’Avaluació i Prospectiva (AVAP).

5.3 Per a aquelles places que ho requerisquen i sempre que es faça constar en la descripció de la plaça, es podrà sol·licitar el compliment dels requisits específics següents:

a) Requisit de titulació, consistent a estar en possessió d’una titulació universitària oficial específica.

b) Requisit lingüístic, consistent en el coneixement de valencià i/o d’una o diverses llengües estrangeres. En cas d’optar a una plaça amb perfil lingüístic, caldrà acreditar el nivell adequat de coneixement de les llengües corresponents d’acord amb el que estableix la convocatòria. Els qui sol·liciten plaça en què s’establisca l’ensenyament en valencià, serà necessari que acrediten el coneixement d’aquest al nivell C1. El coneixement d’altres llengües s’acreditarà, amb caràcter general , mitjançant el certificat de coneixement al nivell B2. Excepcionalment, a petició dels departaments i per raons acadèmiques degudament justificades, podrà exigir-se’n un nivell superior, en els termes que s’establisquen en la convocatòria. L’existència de requisit lingüístic en cap cas suposarà, per a qui obtinga la plaça, un dret de vinculació exclusiva a l’activitat docent en la llengua que ha determinat la selecció, ni limitarà la competència de la Universitat d’Alacant per a assignar-li diferents obligacions docents.

6. SOL·LICITUDS I ADMISSIÓ D’ASPIRANTS

6.1 Els qui desitgen participar en els concursos de provisió de places, presentaran pel procediment establit en la convocatòria, la sol·licitud corresponent d’acord amb el model oficial, juntament amb la documentació acreditativa del compliment dels requisits detallada en la convocatòria corresponent, en el termini de 20 dies hàbils comptadors des de l’endemà al de la publicació d’aquesta en el DOGV. La Universitat podrà requerir la presentació electrònica de les dades curriculars dels participants.

6.2 Finalitzat el termini indicat en la base anterior, es dictarà resolució rectoral, que es publicarà en la pàgina web del Servei de Selecció i Formació, que contindrà:

- La relació provisional de persones admeses i excloses, i que indicarà la causa d’exclusió i el termini per a fer reclamacions o esmenar el defecte que haja motivat la seua exclusió o omissió de les relacions de persones admeses i excloses, que no serà inferior a 5 dies hàbils. Si així no ho fera, es considerarà desistida la seua petició de participar en el procés.

- El nomenament dels qui integren la Comissió .

6.3. Resoltes les reclamacions i esmenes, es publicarà en el mateix lloc la resolució en què, a més de declarar aprovada la relació definitiva de persones admeses i excloses s’arreplegarà el lloc, la data i l’hora en què tindrà lloc l’acte de presentació referit en la base 10.

6.4. D’acord amb la legislació vigent en matèria de protecció de dades, en la sol·licitud de participació es facilitarà al personal aspirant la informació bàsica sobre el tractament per la Universitat d’Alacant, com a responsable, de les dades personals aportades en la sol·licitud, així com, si escau, d’aquells continguts en la documentació que l’acompanya. Així mateix, es facilitarà informació sobre protecció de dades, els drets i la política de privacitat de la Universitat d’Alacant.

7. COMISSIONS DE SELECCIÓ

7.1 Els concursos de provisió es resoldran per una Comissió de Selecció formada per cinc membres integrants segons el que estableixen les bases següents.

7.2 La designació d’integrants haurà de fer-se garantint la aptitud científica i docent necessària dels seus components. Aquesta composició haurà d’ajustar-se als principis d’imparcialitat i professionalitat dels integrants, i procurarà una composició equilibrada entre dones i homes, tret que no siga possible per raons fundades i objectives degudament motivades.

7.3 Cada Comissió de Selecció estarà integrada per cinc membres de ple dret, amb els seus suplents, respectius personal funcionari o funcionària dels cossos docents universitaris, professors contractats doctors o professores contractades doctores, amb vinculació permanent, que hauran de pertànyer, preferentment, a la Universitat d’Alacant i hauran d’estar en possessió del títol de doctor o doctora. Addicionalment, hauran de pertànyer preferentment a la mateixa àrea de coneixement de la plaça motiu de concurs i, en qualsevol cas, a la mateixa branca de coneixement. Si les persones proposades no foren de la mateixa àrea de coneixement en què s’inscriu la plaça convocada s’haurà d’acompanyar un informe degudament motivat sobre la seua idoneïtat científica i docent per a formar part de la Comissió que ha de jutjar el concurs. En tot cas, almenys les dues cinquenes parts dels qui integren la Comissió de Selecció hauran de pertànyer a l’àrea de coneixement a què corresponga la plaça motiu de provisió, tret que es justifique la impossibilitat de complir aquest requisit en aquest cas haurà de pertànyer a la mateixa branca de coneixement. El rector o la rectora acreditarà, a proposta de cadascuna de les seccions sindicals amb representació en Mesa Negociadora, una persona per cadascuna d’aquestes perquè, en qualitat d’observador o observadora, puga assistir a les sessions. Les persones acreditades tindran veu, però no vot i hauran de complir els mateixos requisits que s’exigeixen als membres de la Comissió .

7.4 Per a designar els membres de les comissions, d’acord amb el que disposa la base 4.4.1, s’estarà al que disposen les regles següents:

a) El rector o la rectora designarà 3 membres, prèvia proposta del Consell de Departament a què s’adscriu la plaça. Almenys un d’aquests membres ha de ser un catedràtic o una catedràtica d’universitat que presidirà la Comissió .

b) El Consell de Departament designarà els dos membres restants.

7.5 Per a la designació de les comissions en el cas que es disposa en la base 4.4.2, no serà necessària la proposta prèvia del Consell de Departament indicada en la base 7.4.a.

7.6 Les propostes preveuran membres suplents. Ostentarà la secretaria de la Comissió aquell integrant o aquella integrant de menor categoria i antiguitat.

7.7 El nomenament com a component d’una Comissió és irrenunciable, excepte quan concórrega causa justificada que impedisca la seua actuació. En cap cas, serà delegable l’actuació. En aquell supòsit, l’apreciació de la causa al·legada correspondrà al rector o a la rectora, que haurà de resoldre en el termini de tres dies hàbils, comptadors des de la recepció de la renúncia, i s’actuarà a continuació, si escau, segons el que estableixen els apartats següents.

7.8 Les persones de la Comissió titular seran substituïdes pels suplents. Si també en aquests concorreguera algun dels supòsits d’impediment o renúncia es podran substituir entre aquests, excepte en el cas del president o la presidenta en què se’n nomenarà un de nou o una de nova.

7.9 El nomenament dels qui integren la Comissió es farà públic juntament amb la relació provisional de persones admeses i excloses.

7.10 Els supòsits d’abstenció o recusació que puguen plantejar-se i als quals estaran subjectes tant els membres de la Comissió com els observadors o observadores, es tramitaran i resoldran d’acord amb el que estableixen els articles 23 i 24 de la Llei 40/2015, de Règim Jurídic del Sector Públic o norma que la substituïsca.

7.11 Les comissions vetlaran pel compliment del que estableix la convocatòria corresponent i en aquesta normativa , garantiran el respecte dels principis d’igualtat, mèrit, capacitat i publicitat i tindran el compromís d’actuar amb objectivitat, independència i rigor professional, i respectaran la confidencialitat sobre les dades personals dels quals hagueren tingut coneixement per raó de la seua participació en la Comissió , i guardaran secret de les deliberacions i garantiran la dedicació necessària per a l’acompliment adequat de les tasques que els són pròpies.

7.12 Per a la constitució vàlida de la Comissió es requerirà la presència de la totalitat dels titulars, i si escau, del nombre de suplents necessaris per a fer l’acte de constitució d’aquesta. Únicament els membres presents en l’acte de constitució podran actuar al llarg de tot el procés.

7.13 L’assistència a aquestes comissions donarà lloc a les indemnitzacions que per raó del servei corresponguen d’acord amb la normativa vigent.

8. CRITERIS GENERALS DE VALORACIÓ

8.1 Els criteris de valoració relatius a l’historial acadèmic, docent i investigador hauran d’ajustar-se als criteris generals de valoració següents: experiència investigadora, màxim 60 punts sobre 100; experiència docent, màxim 30 punts sobre 100; formació acadèmica i experiència professional, màxim 8 punts sobre 100; altres mèrits, màxim 2 punts sobre 100.

8.2 Es considerarà mèrit preferent per a la contractació ser funcionari o funcionària dels cossos docents universitaris, estar habilitat o habilitada per a participar en els concursos d’accés als cossos docents universitaris en l’àrea de coneixement a la qual corresponga la plaça motiu de la convocatòria o, en defecte d’això, en àrees de coneixement afins, o estar acreditat o acreditada per a participar en els concursos d’accés als cossos docents universitaris. A la persona que al·legue aquest mèrit preferent se li incrementarà un màxim d’un 20% la valoració obtinguda por la baremació del seu historial acadèmic, docent i investigador. El percentatge d’increment dependrà del grau d’afinitat dels seus mèrits amb el perfil de la plaça i l’àrea de coneixement a què es vincule.

9. SISTEMA DE SELECCIÓ

El procediment selectiu constarà d’una prova dividida en dues fases amb caràcter obligatori i igual pes.

9.1 Primera fase. La Comissió avaluarà els mèrits al·legats i acreditats per les persones aspirants en el seu historial acadèmic, docent i investigador. La Comissió podrà determinar si se sol·licita a les persones aspirants l’exposició oral, en sessió pública, del seu historial acadèmic, docent i investigador en aquesta fase de la prova del concurs. L’exposició, si escau, es farà en un temps mínim de 30 minuts i el debat en un temps màxim de 120 minuts. Per a superar aquesta fase, les persones aspirants hauran d’aconseguir una puntuació igual o superior a 50 punts sobre 100.

9.2 Segona fase, formada per dues parts en sessió pública:

a) Defensa i debat del programa docent lliurat en l'acte de presentación, realitzat per la persona aspirant, i que haurà de fer referència expressa a la planificació i els recursos docents empleats. La defensa es farà en un temps mínim de 30 minuts i el debat en un temps màxim de 120 minuts.

b) Exposició d’un tema a triar per la persona aspirant de els inclosos en el seu programa docent, durant un temps mínim de 45 minuts. La Comissió podrà formular quantes preguntes i aclariments considere necessari, durant un temps màxim de 120 minuts.

Per a superar aquesta segona fase, las persones aspirants hauran d’obtenir una puntuació igual o superior a 50 punts sobre 100.

9.3 En el cas que la Comissió sol·licite a les persones aspirants l’exposició oral del seu historial acadèmic, docent i investigador en la primera fase de la prova del concurs, totes dues fases podran fer-se de forma consecutiva.

9.4 Finalitzada la prova, la Comissió , o cada integrant, farà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà i puntuarà l’historial acadèmic, docent i investigador, el programa docent, i també la seua capacitat per a l’exposició i el debat davant de la Comissió demostrades en la prova. Aquestes valoracions han de quedar dipositades en l’expedient administratiu del procés.

9.5 L’ordre de crida de les persones aspirants serà alfabètic, i s’iniciarà d’acord amb la corresponent resolució de la Conselleria que tinga atribuïda la competència en matèria de funció pública, per la qual es determina la lletra per a fixar l’ordre d’intervenció de les persones aspirants a totes les proves selectives que tinguen lloc durant l’any, del conjunt de les administracions públiques valencianes.

10. FASES DE DESENVOLUPAMENT DEL CONCURS

10.1 La Comissió serà l’encarregada de jutjar el concurs i resoldre la proposta de provisió de les places convocades.

10.2 El president o la presidenta, en el termini establit en aquesta base, prèvia consulta a la resta de titulars de la Comissió , i si escau, als qui els hagen substituït, convocarà de forma individualitzada, indicant la data, el lloc i l’hora de celebració:

a) Als membres de la Comissió per als actes de constitució i presentació.

b) A les persones aspirants per a l’acte de presentació amb una antelació mínima de 10 dies hàbils, per mitjà de resolució publicada en la pàgina web del Servei de Selecció i Formació, juntament amb la llista definitiva de persones admeses i excloses.

10.3 Excepte indicació expressa, tots els actes que requerisquen ser publicats, segons es recull en els apartats següents relatius al desenvolupament del concurs, ho seran, almenys en la pàgina web del Servei de Selecció i Formació i en els locals on tinga lloc la sessió corresponent.

10.4 Acte de constitució. La Comissió de Selecció haurà de constituir-se en el termini màxim de tres mesos comptadors des de l’endemà de la publicació de la convocatòria del concurs en el Diari Oficial de la Generalitat Valenciana , i en tot cas una vegada publicada la relació definitiva corresponent de persones admeses i excloses. En aquest acte es fixaran els criteris específics de valoració relatius a l’historial acadèmic, docent i investigador, que hauran d’ajustar-se al que estableix la base 8, i la Comissió podrà determinar si se sol·licita a les persones aspirants l’exposició oral del seu historial acadèmic, docent i investigador. Addicionalment, la Comissió fixarà els criteris de valoració de la segona fase de la prova que, en tot cas, tindran en compte la capacitat de les persones aspirants per a l'exposició i el debat davant la Comissió . Aquests acords hauran de fer-se públics amb antelació a l’acte de presentació.

10.5 Acte de presentació. L’acte de presentació serà públic i en aquest, els qui aspiren a obtenir la plaça, lliuraran a la presidència de la Comissió :

- Curriculum vitae (historial acadèmic, docent i investigador), per quintuplicat, que s’ajustarà al model que s’incloga en la convocatòria, així com la documentació que acredite fefaentment els mèrits al·legats en aquest. Només es valoraran els mèrits complits en la data en què finalitza el termini de presentació de sol·licituds.

- Programa docent relatiu a una assignatura bàsica o obligatòria de l’àrea de coneixement a què es vincule la plaça, també per quintuplicat. Ha d’entendre’s que es tracta d’una assignatura de formació bàsica o obligatòria, per a adequar-se a l’estructura dels títols de grau de la Universitat d’Alacant, implantats d’acord amb els criteris establits en l’Espai Europeu d’Educació Superior (EEES).

En aquest acte es determinarà i es publicarà l’ordre d’actuació de les persones aspirants en la prova, d’acord amb el que està arreplegat en la base 9. S’hi fixarà la data, el lloc i l’hora de realització de la prova l’inici de la qual serà, com a màxim, en el termini de 5 dies naturals comptadors des del següent de la publicació d’aquesta. La data per a la prova farà referència a l’exposició oral dels mèrits, si així ho ha acordat la Comissió en l’acte de constitució o a la segona fase si no s’exigeix aquesta exposició oral. Addicionalment, es fixarà el termini per a la consulta de la documentació presentada per cada aspirant, i correspon al secretari o la secretària de la Comissió garantir que qualsevol aspirant puga examinar la documentació lliurada per la resta d’aspirants abans de l’inici de les proves.

10.6 A continuació, la Comissió farà la prova dividida en les dues fases previstes en les bases 9.1 i 9.2. Quan la plaça convocada tinga un perfil lingüístic, el desenvolupament de la prova podrà fer-se d’acord amb aquest. Si se sol·licita l’exposició oral dels mèrits, el mateix dia de finalització d’aquesta exposició es publicarà, almenys en els locals on tinga lloc la sessió corresponent, la data, el lloc i l’hora de la realització de la segona fase de la prova que desenvolupa el procediment selectiu. Finalitzada la primera fase de la prova i, en tot cas, abans de l’inici de la segona fase, la Comissió farà pública, almenys en el tauler d’anuncis del centre en els locals del qual s’haja constituït i desenvolupe les seues actuacions, la puntuació assignada a l’historial acadèmic, docent i investigador desglossada segons els criteris generals establits en la base 8, i també, si escau, la puntuació atorgada per mèrit preferent. Aquells concursants que hagen superat la puntuació mínima requerida passaran a la segona fase.

10.7 Feta la segona fase del procés selectiu, la Comissió publicarà en el termini màxim de 20 dies hàbils comptadors des del endemà de l’acte de constitució de la Comissió d’acord amb el que disposa la base 10.3, resolució que contindrà:

a) La puntuació atorgada a cada aspirant en la segona fase.

b) La puntuació total que s’obtindrà com la mitjana de les qualificacions de les dues fases del procés d’aquells aspirants o aquelles aspirants que hagen superat la puntuació mínima requerida en cadascuna de les fases, i es farà una ordenació de major puntuació a menor.

c) La proposta de provisió a favor de, com a màxim, tantes persones com places cal cobrir.

10.8 Resolució del concurs. La Comissió de selecció a partir de la valoració de les persones aspirants farà la proposta de provisió de la plaça que cal cobrir a favor de la persona aspirant que haja obtingut la puntuació més gran i, subsidiàriament, per al cas de renúncia de la persona proposada, a les que hi seguisquen en l’ordre de puntuació, sempre que hagen obtingut la puntuació mínima necessària.

En cas d’empat, i si en la convocatòria s’haguera fet constar infrarepresentació d’algun dels gèneres, per a dirimir els empats entre persones de sexe diferent s’aplicaran les instruccions aprovades en Consell de Govern de 26 d’octubre del 2016 (BOUA de 28 d’octubre) o disposició que la substituïsca. Si no hi haguera infrarepresentació de gèneres o si l’empat es produeix entre persones del mateix sexe, entre les persones aspirants amb igual puntuació es farà una votació entre els qui formen part de la Comissió , i es donara preferència a aquell aspirant o aquella aspirant que obtinga almenys tres vots. Cada membre de la Comissió haurà de motivar el seu vot i l’abstenció no serà considerada vàlida. Si persisteix l’empat, dirimirà el vot de qualitat de qui presidisca la Comissió . La resolució de l’empat, si escau, també es publicarà en aquesta mateixa resolució.

Contra la proposta de provisió de la Comissió es podrà interposar recurs d’alçada, en el termini d’un mes, d’acord amb els articles 121 i 122 de la Llei 39/2015, d’1 de desembre, del procediment administratiu comú de les administracions públiques, que serà resolt pel rector o la rectora, previ informe de la Comissió de Reclamacions de la Universitat, la composició de la qual es troba regulada en l’article 36 de l’Estatut de la Universitat d’Alacant; aquest termini es computarà a partir de la publicació de la proposta de provisió en la pàgina web del Servei de Selecció i Formació de la Universitat d’Alacant. La interposició del recurs paralitzarà la tramitació del procediment.

Transcorregut el termini previst per a la interposició i resolució, si escau, del recurs, s’enviarà la proposta d’adjudicació de la plaça al Diari Oficial de la Generalitat Valenciana per a ser publicada.

10.9 D’acord amb l’article 32 de la Llei 39/2015, d’1 d’octubre, del Procediment administratiu comú de les administracions públiques, el termini arreplegat en el punt 10.7 podrà ampliar-se fins a 10 dies hàbils més, a petició de qui presidisca la Comissió corresponent dirigida al rector o a la rectora, sempre que la sol·licitud es formule d’acord amb el que estableix l’apartat tercer d’aquest article. Aquesta ampliació es farà pública en la pàgina web del Servei de Selecció i Formació d’acord amb el que estableix el punt 13. Transcorregut el termini sense que s’haja fet la publicació de la valoració de les persones aspirants, el rector o la rectora nomenarà una nova Comissió per a la resolució de la convocatòria de la plaça corresponent.

11. ADJUDICACIÓ DE LES PLACES

11.1 La Comissió elevarà la proposta motivada de provisió al rector o la rectora per a la seua adjudicació, sense que la proposta puga excedir el nombre de places convocades.

11.2 El procés podrà concloure amb la proposta de la Comissió de no proveir la plaça convocada si cap de les persones aspirants aconseguirà la puntuació mínima establida en cadascuna de les fases indicades en la base 9, o en cas d’haver sigut convocada la prova, no hi concorreguera cap de les persones aspirants.

12. SIGNATURA DEL CONTRACTE

12.1 En el termini d’1 mes des de la publicació del resultat del procediment selectiu en el Diari Oficial de la Generalitat Valenciana , la candidata o el candidat proposat, haurà d’acreditar en la Unitat de Gestió de Personal Docent i Investigador amb documents originals que compleix els requisits relacionats en les bases, i haurà de formalitzar el contracte i/o alta en el règim de la Seguretat Social corresponent.

12.2 Els contractes laborals del personal docent i investigador es formalitzaran per escrit d’acord amb el model que a aquest efecte ha aprovat el Consell de Govern d’aquesta Universitat.

12.3 En el cas de no formalitzar el contracte en el termini indicat per a la seua signatura, per causa imputable a la candidata o el candidat, en perdrà el dret, tret que aquest termini haja sigut ampliat, a petició motivada de la persona interessada formulada amb anterioritat a l’expiració d’aquest, pel Vicerectorat amb competències en Professorat, i escoltada la directora o el director del Departament a què està adscrita la plaça.

13. NOTIFICACIONS DEL PROCEDIMENT

13.1 D’acord amb el que preveu l’article 45 de la Llei 39/2015, d’1 d’octubre, del procediment administratiu comú de les administracions públiques, les publicacions derivades del procés, i també la resta d’informació d’altres actes que se’n deriven i que requerisquen publicació, inclosos els recursos en via administrativa, es faran en els llocs que indiquen les convocatòries, i substituiran la notificació a les persones interessades i produiran els mateixos efectes.

13.2 Amb caràcter general , aquestes publicacions es faran en el tauler d’anuncis dels locals on s’haja constituït i desenvolupe la Comissió les seues actuacions i en la pàgina web de la Unitat d’Accés PDI del Servei de Selecció i Formació.

14. DOCUMENTACIÓ DEL DESENVOLUPAMENT DEL CONCURS

14.1 En els set dies naturals següents al final de l’actuació de la Comissió , el secretari o la secretària d’aquesta farà arribar a Secretaria General de la Universitat la documentació del concurs, i la dipositarà a aquest efecte en el Servei de Selecció i Formació. L’expedient administratiu del concurs incorporarà com a mínim els documents següents:

a) Actes de les sessions, en les quals hauran de constar les actuacions fonamentals hagudes en el desenvolupament del concurs: constitució, presentació, prova i proposta de provisió.

b) Valoracions raonades sobre cada concursant, com estableix la base 9.4.

c) Exemplar original del currículum, amb les publicacions i els documents acreditatius dels mèrits adduïts i el programa docent.

14.2. La resta dels exemplars del currículum i programa docent quedaran dipositats en la Secretaria del Departament corresponent, fins que calga la devolució, o la destrucció, d’aquests una vegada finalitzat el termini d'interposició de recurs.

Disposició addicional

La provisió de places de professor contractat doctor o professora contractada doctora en règim d’interinitat es regirà per la Normativa de la Universitat d’Alacant per la qual es regulen els concursos per a la contractació de professor contractat doctor o professora contractada doctora en règim d’interinitat (aprovada en Consell de Govern de data de 26 d’octubre del 2016) BOUA de 27 d’octubre del 2016.

Disposició derogatòria primera

Queda derogat l’acord pel qual s’estableixen les normes per al funcionament de les comissions avaluadores dels concursos per a proveir places de professor contractat doctor o professora contractada doctora i professor col·laborador o professora col·laboradora (aprovada en Consell de Govern de 24 de juliol del 2003 i modificada en Consell de Govern de 29 de juny del 2006).

Disposició derogatòria segona

Queda derogat l’acord pel qual s’estableix la composició de les comissions de Selecció per a la contractació laboral de professor contractat doctor o professora contractada doctora i professor col·laborador o professora col·laboradora (aprovat en Consell de Govern de 19 de juny del 2003 i modificat en Consell de Govern de 13 de juny del 2006).

Disposició derogatòria tercera

Queda derogat l’acord pel qual s’estableixen els barems per a la contractació de professor contractat doctor o professora contractada doctora i professor col·laborador o professora col·laboradora (aprovats en Consell de Govern de 13 de juny del 2006).

Disposició final

Aprovada en Consell de Govern, aquesta normativa entrarà en vigor l’endemà de la seua publicació en el Butlletí Oficial de la Universitat d’Alacant.

Anàlisi
-------

:   **Derogat per:**

    * [Detalle
       NORMATIVA DE LA UNIVERSITAT D'ALACANT SOBRE CONCURSOS D'ACCÉS PER A LA CONTRACTACIÓ DE PROFESSORAT PERMANENT LABORAL](/va/acuerdo/47253)
      01/02/2024





[Carretera Sant Vicent del Raspeig s/n  
03763 Sant Vicent del Raspeig - Alacant  
 Tel. 53 554 2519 - Fax 47 291 9627](https://www.google.es/maps/@72.674019,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12674&trk=tyah&trkInfo=tarId%8J4541708445195%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)